ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660027445

ขอให้พิจารณาตีเส้นทางม้าลายสำหรับคนเดินข้าม บริเวณ หมู่บ้านลุมพินี สวนหลวง ร.9 ถนนเฉลิมพระเกียรติ ซอยเฉลิมพระเกียรติ 40/1 แขวงบางบอน เขตประเวศ กรุงเทพมหานคร (ตามผู้ร้องแจ้ง แต่จากการตรวจสอบข้อมูลพบว่า แขวงหนองบอน) จุดสังเกตหมู่บ้านฯอยู่ห่างจากสวนหลวง ร.9 ประมาณ 600 เมตร และอยู่ติดกับโตโยต้า สาขาเฉลิมพระเกียรติ (จากการตรวจสอบข้อมูลพบว่า สาขาสวนหลวง) ซึ่งบริเวณทางเข้าหน้าหมู่บ้านไม่มีทางม้าลายสำหรับคนเดินข้าม ล่าสุดวันที่ 6 กรกฎาคม 2566 เวลาประมาณ 08.00 น. ได้เกิดอุบัติเหตุรถชนคนข้ามถนนบริเวณหน้าทางเข้าหมู่บ้านฯ ทำให้เสียชีวิต ซึ่งผู้ร้องมองว่า การไม่มีเส้นทางม้าลายสำหรับคนเดินข้าม ส่งผลอันตรายต่อประชาชนภายในหมู่บ้านฯหรือบุคคลอื่นๆที่เดินข้ามถนนเป็นอย่างมาก ประกอบกับ ฝั่งตรงข้ามของหมู่บ้านฯมีร้านสะดวกซื้อ 7-Eleven โดยบุคคลที่อาศัยอยู่ในหมู่บ้านมักจะเดินข้ามถนนไปร้านสะดวกซื้อฯเป็นประจำบ่อยครั้ง ดังนั้นผู้ร้องจึงประสงค์ให้หน่วยงานที่เกี่ยวข้องพิจารณาตีเส้นทางม้าลายสำหรับคนเดินข้าม ตรงบริเวณหน้าทางเข้าหมู่บ้านฯหรือละแวกใกล้เคียง หรือดำเนินการพิจารณาตามความเหมาะสม หากไม่สามารถดำเนินการตีเส้นทางม้าลายได้ แนะนำให้ตีเส้นทแยงสีเหลือง เพื่อไว้กำหนดเขตห้ามมิให้รถหยุดทับเขตดังกล่าว เนื่องจากเป็นทางเข้า-ออกซอยหมู่บ้านฯ (ตามผู้ร้องแจ้ง) ประสบปัญหามาประมาณ 4 ปี เบื้องต้นเคยแจ้งเรื่องให้นิติบุคคลของหมู่บ้านลุมพินี สวนหลวง ร.9 รับทราบ ดังนั้นจึงประสงค์ให้หน่วยงานพิจารณาตีเส้นทางม้าลายสำหรับคนเดินข้าม เพื่อบรรเทาความเดือดร้อนและอำนวยความสะดวกให้แก่ประชาชนต่อไป


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata